באפריל 2018 אישרה הממשלה את המדיניות המוסדית לטיפול באוכלוסיית הלהט"ב במדינה תחת הכותרת "Política Institucional para la Atención de la Población LGBT". המדיניות, שנכתבה על ידי הממשלה בסיוע פעילי זכויות להט"ב, כמו גם המשטרה הלאומית וגורמי ביטחון הציבור, מאפשרת לחברי הקהילה להגיש תלונות משפטיות נגד אפליה על רקע נטייה מינית או זהות מגדרית בעוד "תביעות של פשעים, עינויים ויחסים אכזריים, לא אנושיים ומשפילים כלפי להט"ב" ייחקרו במלואן גם על ידי כוחות המשטרה.
שירות צבאי.
לסביות, הומואים וביסקסואלים מורשים לשרת בגלוי בכוחות המזוינים של אל סלבדור.
תרומת דם.
הומוסקסואלים וביסקסואלים באל סלוודור רשאים לתרום דם.
הומוסקסואליות בקרב החברה.
כיום, אל סלוודור נחשבת לאחת המדינות ההומופוביות ביותר באמריקה הלטינית. ישנה השקפה תרבותית וחברתית בקרב הומוסקסואלים שבה בן הזוג המוגדר כ-"דומיננטי" במערכת היחסים אשר איננו מתנשק עם בן זוגו, לא נחשב כהומוסקסואל בניגוד לבן זוגו או הומוסקסואלים המוגדרים כ-"נשיים". רבים מההומוסקסואלים הסלוודורים רואים את הגינונים הנשיים כשליליים, כאשר מי שממלא תפקיד דומיננטי ובעל גינונים מאצ'ואיסטים נתפס כחיובי וסימן לגבריות. דעות אלו בקרב הומוסקסואלים עשויות לעודד נערים צעירים לקיים רק אהבה אפלטונית או לא לקיים יחסים רומנטיים כלל. הטרוסקסואלים באל סלוודור בדרך כלל חוששים מהגנה על זכויות להט"ב או להיות בעלי חברים הומוסקסואלים בשל הפחד לסטיגמטיזציה, דחייה ולעג על ידי בני גילם או החשש של להיות מואשמים בהיותם הומוסקסואלים בעצמם.
רוב הבעיות והעמדות בתוך הקהילה ההומוסקסואלית באל סלוודור הן תוצאה של תרבות המאצ'יסמו המוטבעת בחברה, הרואה הומוארוטיקה בשלילה. במהלך מלחמת האזרחים בשנות ה-80, צעירים סלוודורים רבים נחטפו ונאנסו, אך מעטים מאוד הגיעו כדי לדווח על כך בעודם התביישו ופחדו מסטיגמטיזציה, נידוי ולעג על ידי החברה. כ-76 אחוז מהאסירים הפוליטיים הגברים סיפרו לחוקריהם כי הם חוו עינויים על רקע מיני.
עם זאת, עקב הגלובליזציה, מצב זה החל להשתנות במשך השנים בקרב חברי קהילת הלהט"ב הצעירה של אל סלוודור. כיום, הומוסקסואלים צעירים מעודדים בעלי נטייה חד מינית מבוגרים "לצאת מהארון" ולהתמודד עם הבעיות המוגדרות בתוך החברה של אל סלוודור. עם זאת חברי הקהילה עדיין מתמודדים עם אי קבלה ואפליה כבדה על ידי שאר האוכלוסייה המונעת על ידי תרבות דתית כבדה המבוססת על מאצ'יסמו. מבוגרים הומוסקסואלים בדרך כלל מקיימים מערכות יחסים מאותו המין במהלך נעוריהם, אולם בעודם מגיעים לגיל מבוגר, מאמצים אורח חיים הטרוסקסואלי בכפייה כתוצאה מאי קבלה חברתית, מתחתנים ומולידים ילדים. השם הגברי של האומה "אל סלוודור" מעורר גבריות, בעוד להיות סלוודורי פירושו "להיות גברי".
תנאי מחיה.
בעוד שבעשורים האחרונים חלה התקדמות משפטית למען זכויות להט"ב בהן איסור אפליה מוחלט בכלל התחומים במדינה, עמדות הציבור הן לרוב עדיין שליליות ואף אלימות. סיבה מרכזית לעמדות הציבור הללו הן התורות המסורתיות של הדתות העיקריות במדינה בהן הכנסייה הקתולית ומספר עדות פרוטסטנטיות שמרניות ואוונגליסטיות אשר מאמינות כי הומוסקסואליות וקרוס-דרסינג הן סימנים לאי-מוסריות, ורבים ממנהיגיהן ארגנו התנגדות לחקיקה נגד אפליה כלפי להט"ב.
ביולי 2017 אישרה עיר הבירה, סן סלוודור, ציור קבוע של מספר צומתי דרכים עם צבעי קשת בענן הזהות לדגל הגאווה לתמיכה בזכויות להט"ב והתנגדות להומופוביה. ב-26 ביוני 2021 נערך מצעד הגאווה בשטחי העיר החל מפלאזה סלבדור דל מונדו והסתיים בפלאזה סיוויקה קפיטן גנרל ג'ררדו באריוס. במהלכו, השתתפו מעל 18 אלף איש ובכך, הפך למהדורתו הגדולה ביותר מאז היווסדותו ב-1997 בה צעדו כ-200 מפגינים.
אלימות.
לאורך השנים, היו מקרים מרובים של אלימות ורציחות נגד הומוסקסואלים וטרנסג'נדרים בפרט לאורך ההיסטוריה של אל סלוודור. דווח כי במהלך מלחמת האזרחים במדינה בין השנים 1979–1992, כוחות לא ידועים חטפו למעלה מתריסר נשים טרנסג'נדריות בתחילת שנות ה-80. אירועים אלו, הובילו לפעילות המוקדמת של פעילי זכויות הלהט"ב ויליאם הרננדס ושותפו חואקין קאסרס שהקימו את ארגון הקהילה הרשמי הראשון במדינה בשם "Entre Amigos".
לאחר מלחמת האזרחים נמשכה האלימות נגד להט"ב לאורך שנות ה-90 בעוד פעילים קיבלו איומים קבועים באלימות. סקר משנת 2006 עד 2009 ציין איומים מתמשכים נגד פעילים, אלימות והיעדר חקירה של המשטרה במקרי מוות כתוצאה מאלימות כנופיות. כתוצאה מכך ב-9 בספטמבר 2015, האספה המחוקקת של אל סלוודור העבירה חוק להגברת העונשים על פשעי שנאה המבוססים על נטייה מינית וזהות מגדרית. בשנת 2011 חתמה המדינה בנוסף בעד הצהרת האו"ם בדבר נטייה מינית וזהות מגדרית הכוללת גינוי של אלימות, הטרדה, אפליה, הדרה, סטיגמטיזציה ורדיפה על רקע נטייה מינית או זהות מגדרית.
ב-28 ביולי 2020, שופט בסן סלוודור קבע כי שלושה שוטרים הורשעו בהריגת האישה הטרנסג'נדרית קמילה דיאז קורדובה בינואר 2019 ונידונו ל-20 שנות מאסר כל אחד.
פוליטיקה.
הוגו סלינס, ראש עיריית אינטיפוקה לשעבר בין השנים 2009–2012, מוגדר כהומוסקסואל הגלוי היחיד שמילא תפקידים ציבוריים באל סלוודור.
צ'רי בולט
צ'רי בולט (באנגלית: Cherry Bullet; בקוריאנית: 체리블렛; RR: cheri beullet) היא להקת בנות דרום קוריאנית שהוקמה על ידי FNC Entertainment ומנוהלת תחת חברת המשנה שלהם, FNC W. הלהקה הוכרזה רשמית ב-21 בינואר 2019, עם צאתו של האלבום סינגל הראשון שלהם, "Let's Play Cherry Bullet". כיום, מורכבת הלהקה משבע חברות: האיון, יוג'ו, בורה, ג'יוון, רמי, צ'ארין ומאי. במקור, הורכבה הלהקה מעשר חברות; מירה, קוקורו ולינלין עזבו את הלהקה בדצמבר 2019.
היסטוריה.
לפני הקמת הלהקה.
תחילה, השתתפה האיון בתוכנית ההישרדות "Produce 48" של ערוץ Mnet. היא סיימה במקום ה-19, ולא נכנסה ללהקת הבנות Iz*One, שנבנתה בתוכנית.
בעברה, הייתה בורה מתלמדת בחברת התקליטים Music K. בורה, יחד עם חברה נוספת מהלהקה, יוג'ו, הופיעו בקליפ הרגעים הנבחרים של המיני-אלבום "" של להקת הבנים BTS. בנוסף, הופיעה יוג'ו בקליפ לשיר "Someone to Love" של להקת הפופ-רוק הוניסט.
ג'יוון נבחנה לעונה הראשונה של התוכנית "K-pop Star" של SBS עם השיר "Because Of You" של קלי קלארקסון, ולאחר מכן הפך למתלמדת תחת חברת ההקלטות Starship Entertainment. ב-2012, היא הופיעה בקליפ לשיר "White Love" של Starship Planet.
רמי הייתה מתלמדת בחברה Avex Proworks והופיעה בקטעי הלייב אקשן של סדרת האנימה "Pretty Rhythm: Dear My Future" בשנת 2012, כאחת מה-"Prism Mates" של להקת הבנות פריזמי, אך לא עברה את האודישן כדי להפוך לחברה רשמית. בנוסף, דגמנה רמי לקולקציית אביב 2014 של רפיפי ארמאריו. קוקורו הייתה גם סטודנטית באקדמיית Avex Artist שבנגויה, יפן, והוחתמה ב-FNC Entertainment ב-2016.
2018–2020: הופעת בכורה, "Let's Play Cherry Bullet", שינויים בהרכב וסינגלים דיגיטליים.
תוכנית הריאליטי "Insider Channel Cherry Bullet" החלה את שידוריה ב-28 בנובמבר 2018, בערוץ Mnet. התוכנית נועדה להציג בפני הצופים את הלהקה ואת כל אחד מ-10 חברותיה.
אלבום הסינגל הראשון שלהן, "Let's Play Cherry Bullet" יצא ב-21 בינואר 2019, והורכב מהסינגל המוביל "Q&amp;A", ושני שירים נוספים, "Violet" ו-"Stick Out". הלהקה ערכה את הופעת הבכורה שלהן באותו היום, ב-YES24 לייב הול שבגווגנג'ין-גו, סיאול.
ב-9 במאי 2019, נחשף כי הלהקה עתידה לחזור ב-22 במאי עם הסינגל האלבום השני שלהן, "Love Adventure", הכולל את הסינגל המוביל "Really Really".
ב-13 בדצמבר 2019, הודיעה FNC כי מירה, קוקורו ולינלין עזבו את הלהקה והפסיקו את החוזים שלהן.
ב-11 בפברואר 2020, הוציאה הלהקה, עם שבע החברות שנותרו, את הסינגל הדיגיטלי הראשון שלה, "Hands Up".
ב-6 באוגוסט 2020, פרסמה הלהקה את הסינגל הדיגיטלי השני שלה, "Aloha Oe".
2021–הווה: "Cherry Rush", גירלז פלאנט 999.
ב-4 בינואר 2021, פורסם שהלהקה הצטרפה לפלטפורמת המדיה החברתית "Weverse". מאוחר יותר באותו החודש, ב-20 בינואר, פרסמה הלהקה את המיני-אלבום הראשון שלה, "Cherry Rush", ממנו יצא הסינגל המוביל "Love So Sweet".
ב-3 בפברואר, הוכרז כי הלהקה תנוהל על ידי התת-חברה החדשה של FNC, "FNC W", המתמחה בלהקות בנות.
בורה, ג'יוון ומיי השתתפו בתוכנית ההישרדות "גירלז פלאנט 999" של Mnet, ששודרה בין התאריכים 6 באוגוסט ל-22 באוקטובר. ג'יוון הודח בפרק השמיני, וסיים במקום ה-16 בקבוצה הקוריאנית. מאי הודחה בפרק 11, וסיימה במקום ה-8 בקבוצה היפנית ובמקום ה-24 הכללי. בורה הודחה בפרק האחרון, בהגיעה למקום ה-9 בקבוצה הקוריאנית, ולמקום ה-15 הכללי.
חברות הלהקה.
המידע שלהלן לקוח מפרופיל הלהקה בפלטפורמה המקוונת "Naver".
הר קרבס
הר קרבס (באנגלית: Mount Krebs) הוא הר נישא, בחלק המרכזי של רכס לילי, לרגלי הרי הנסיך אולף, בהרי המלכה מוד, באזור חוף דופק של שטח חסות רוס, שבאנטארקטיקה.
פסגת ההר סלעית.
גובהו של ההר 1,630 מטרים מעל פני הים, הר קרבס הוא ההר ה-1,303 בגובהו באנטארקטיקה.
ההר ממוקם 7 קילומטרים מצפון להר דניאל.
היסטוריה.
גילוי ומיפוי ההר.
ההר התגלה על ידי משלחת חציית מדף הקרח רוס האמריקאית ( U.S. Ross Ice Shelf Traverse Party ), אשר חקרה את אנטארקטיקה בעונת המחקר (הקיץ האנטארקטי) 1957 – 1958, בפיקודו של אלברט פ. קרארי (Albert P. Crary).
מקור השם.
שמו של ההר ניתן לו על ידי אלברט פ. קרארי.